  Майя Бывальцева Удмуртиысь тӧролэсь ужзэ огдырлы быдэсъясь Александр Бречалов элькун кивалтэтлэн тӧроезлэн воштӥсезлэсь ужзэ быдэсъясе Ярослав Семёновез юнматӥз. Со сярысь пуктэт 10-тӥ гудырикошконэ улосвыл тӧролэн но кивалтэтлэн сайтазы шараямын. Улосвыл кивалтӥсьлэн внештатной кенешчиез (советникез) выль интыын ужзэ быдэсъяны кутскиз 9-тӥ гудырикошконысен. Кивалтэтын Семёнов промышленностен, транспортэн, экологиен, дыкужымъя но эстӥськонъя огъетэн герӟаськем ужпумъёс понна кылкутоз. ВАТСАН Семёнов Ярослав Владимирович.  Вордскиз Москваын 1978-тӥ арын 9-тӥ пӧсьтолэзе. Дышетскемез вылӥ. Россиысь Кунпуш ужъёсъя министерстволэсь Москваысь университетсэ «Юриспруденция» ӧнеръя йылпумъяз.  1996–2000 аръёсы — Россиысь Ожгар кужымъёсын служба нуиз;  2000–2006 аръёсы — Россиысь кунпуш ужъёсъя ёзэсъёсын служба нуиз;  2006–2010 аръёсы — «РТВ-Подмосковье» телерадиокомпаниын валтӥсь юрисконсульт;  2010–2012 аръёсы — «Монолит-ФундаментСтрой» акционер огазеяськонын юридик ёзэтлэн кивалтӥсез;  2012–2013 аръёсы — «РАСЭН СТРОЙ» огазеяськонын валтӥсь юрисконсульт;  2013–2015 аръёсы — «ПрогрессСтройИнжиниринг» огазеяськонын юридик ёзэтлэн кивалтӥсез;   2015–2016 — Росси Федерациысь Мер палаталэн аппаратэзлэн кивалтӥсезлэн воштӥсез, эрикрадъя ёзэтлэн кивалтӥсез;  2016–2017 аръёсы — Росси Федерациысь Мер палаталэн аппаратэзлэн кивалтӥсез;  2017-тӥ арысь куартолэзьысен — Удмуртилэн тӧроезлэсь ужзэ огдырлы быдэсъясьлэн внештатной кенешчиез. Тегъёс: Ижкар Удмуртия кивалтэт интыужеюнматон АлександрБречалов  